Kada mislimo na mapiranje gradova,
obično mislimo o putevima, ulicama i zgradama
i narativu o selidbi koji je doveo do ovih ulica i zgrada,
ili možda mislimo o hrabroj viziji urbaniste,
ali postoje drugi načini da se misli o mapiranju gradova
i kako su oni nastali.
Danas želim da vam pokažem novu vrstu mape.
Ovo nije geografska mapa.
Ovo je mapa veza između ljudi u mom rodnom gradu,
Baltimoru u Merilendu
i ovde možete videti da svaka tačka predstavlja osobu,
svaka linija vezu između tih ljudi,
a svaka boja predstavlja zajednicu unutar te mreže.
Ja sam ovde na zelenoj strani, dole desno sa štreberima,
a TEDx je takođe dole desno. (Smeh)
Sa druge strane mreže su uglavnom
Afro-amerikanci i Latino-amerikanci
koje zaista interesuju donekle drugačije stvari od štrebera,
ali čisto radi ilustracije,
zeleni deo mreže ćemo nazvati Smoltimor,
zbog nas koji ga nastanjujemo,
jer se čini kao da živimo u veoma malom gradu.
Stalno viđamo iste ljude,
ali to je jer zapravo ne istražujemo
punu dubinu i širinu grada.
Sa druge strane mreže,
imate ljude koje interesuju stvari poput hip-hop muzike
i čak se identifikuju sa životom u okolini Vašingtona, Merilenda i Virdžinije
pre nego sa životom u okolini samog Baltimora.
Ali u sredini vidite da postoji nešto
što povezuje dve zajednice,
a to je sport.
Imamo baltimorske Oriole, fudbalski tim - baltimorske Gavrane,
olimpijskog plivača Majkla Felpsa.
Možda se čuli za "Under Armour", to je kompanija iz Baltimora,
i ta sportska zajednica funkcioniše kao jedini most
između ova dva kraja mreže.
Pogledajmo San Francisko.
Vidite da se u San Francisku dešava nešto pomalo drugačije.
S jedne strane, imate delove sa medijima, politikom i vestima
koji postoje u Baltimoru i drugim gradovima,
ali imate i ovu grupu koja preovladava,
grupu štrebera i ljubitelja tehnologije koji su na gornjoj polovini mreže,
i čak postoji grupa koja je toliko jasno odvojena
da je možemo nazvati grupom zaposlenih u Tviteru,
pored štrebera, između gejmera i štrebera,
sa druge strane hip-hop skale.
Ipak možete videti
da su istinita nastojanja vezana za San Francisko
što se tiče brige ljudi zbog gentrifikacije
i svih novih tehnoloških kompanija koje donose novo bogatstvo
i useljenje u grad,
i to zapravo ovde imate dokumentovano.
Možete videti da se LGBT zajednica
baš i ne slaže najbolje sa zajednicom štrebera,
zajednicom umetnika i muzičara.
To dovodi do ovakvih stvari.
["Izbacite Tviter"]
Neko mi je poslao ovu sliku pre nekoliko nedelja
i tu se vidi šta se dešava u San Francisku,
i mislim da možete zapravo pokušati da ovo razumete
kroz gledanje mape poput ove.
Pogledajmo Rio de Žaneiro.
Proteklih nekoliko nedelja sam skupljao podatke o Riju,
i jedna od stvari koja se istakla u vezi s ovim gradom
je da je sve nekako izmešano.
To je veoma heterogen grad na način na koji Baltimor i San Francisko to nisu.
Još uvek imate grupe ljudi u vezi sa vladom,
novinama, politikom, koluministe.
TEDxRio je u donjem levom uglu, tik pored blogera i pisaca.
Ali onda imate i ovu neverovatnu raznovrsnost ljudi
koje interesuju različite vrste muzike.
Ovde su predstavljeni čak i fanovi Džastina Bibera.
Drugi boj bendovi, kantri pevači,
gospel muzika, fank i rep i stend-ap komedija,
i tu je čak i ceo odeljak vezan za drogu i šale.
Zar to nije kul?
Tu je predstavljen i fudbalski tim Flamengo.
Imate istu vrstu rasprostranjenosti
sporta i građanskih organizacija, umetnosti i muzike,
ali to je sve predstavljeno na prilično drugačiji način,
i mislim da se to možda uklapa sa našim viđenjem Rija
kao veoma multikulturalnog, muzički raznovrsnog grada.
Imamo sve ove podatke.
To je neverovatno velik skup podataka koji sada imamo o gradovima,
možda čak i veći od bilo kog skupa podataka kojeg smo imali do sada.
Šta možemo da uradimo s time?
Mislim da prvo možemo da pokušamo da razumemo
da je segregacija samo konstrukt društva.
To je nešto što biramo da radimo, i možemo odabrati da to ne radimo,
i ako razmislite o tome,
sa ovim podacima upiremo svemirski teleskop u grad
i gledamo na njega poput ogromne kantine u srednjoj školi,
i gledamo u kom rasporedu svi sede.
Možda je vreme da malo izmešamo taj raspored sedenja.
Druga stvar koju smo počeli da shvatamo
je da je rasa zapravo loša zamena za raznovrsnost.
Imamo ljude iz svih mogućih rasa
preko cele mape -
gledajući samo na rasu, ne doprinosimo
svom razvoju raznovrsnosti.
Tako da, ako pokušavamo da koristimo raznovrsnost
kao način da se borimo sa nekim od naših težih problema,
moramo početi da razmišljamo o raznovrsnosti na drugi način.
I konačno, imamo sposobnost da stvaramo intervencije
kako bismo počeli da preoblikujemo svoje gradove na nov način
i verujem da ako imamo tu sposobnost,
možda čak imamo i neku odgovornost da to i radimo.
Šta je onda grad?
Mislim da bi neki rekli da je to
geografsko područje ili skup ulica i zgrada,
ali ja verujem da je grad zbir veza
ljudi koji u njemu žive,
i verujem da ako možemo da počnemo da zapisujemo te veze na stvaran način,
onda možda imamo realnu priliku
da stvorimo onu vrstu grada kakav bismo želeli da imamo.
Hvala vam.
(Aplauz)